Þegar þungun er staðfest er gott að hafa samband við ljósmóður á heilsugæslustöð og panta tíma í fyrsta viðtal og skoðun . Fjöldi skoðana á meðgöngu getur þó verið mismunandi og fer það eftir þörfum konu og mati ljósmóður hverju sinni . Blóðþrýstingur er mældur og athugað er hvort prótein er í þvagi . Tilgangur þessara skimana er að athuga hvort eitthvað komi í ljós sem gæti haft áhrif á heilsufar móður og barns á meðgöngunni . Það er eðlilegt að foreldra hafi spurningar á meðgöngu og það er víða hægt að fá svör við þeim . Margar heilsugæslustöðvar bjóða uppá síðdegisvaktir virka daga . Það er hægt að senda fyrirspurn til ljósmæðra og lækna á heilsugæslustöðinni í gegnum Mínar síður á Heilsuveru.is . Alltaf skal hafa samband beint við Neyðarlínuna ef um bráðatilvik , slys og miklar blæðingar er að ræða . Á vef Landspítalans www.landspitali.is eru myndbönd sem kynna fæðingarþjónustuna og sýna fæðingarvaktina og meðgöngu - og sængurlegudeild spítalans . Ljósmóðir í meðgönguverndinni getur gefið upplýsingar um aðra kosti við val á fæðingarstað og konur sem íhuga að fæða heima geta fengið frekari upplýsingar hjá sinni ljósmóður í meðgönguverndinni .